་སྟེང་ནས་སྩལ་བའི་སློབ་དཔོན་
འབྲས་ཡུལ་སྐྱེད་ཚལ་གྱི་དྲུང་རམས་པ་བསོད་ནམས་རྣམ་རྒྱལ། སྐར་རྩིས་ལྔ་བསྡུས་རི་མོ་དང་།
སྒྲ་ཀ་ལཱ་པའི་ས་རིས་དང་། སྙན་ངག་གི་མགོ་རྒྱང་སྟོན་པའི་སློབ་དཔོན་མཁས་པ་དཔལ་གྲུབ།
དབྱངས་འཆར་གྱི་ལག་ལེན་ཕྱོགས་མགོ་སྟོན་པའི་མཁས་པ་ཆེན་པོ་དིའུ་དམར་དགེ་བཤེས་་་་་
བསྟན་འཛིན་ཕུན་ཚོགས། གསོ་བ་རིག་པའི་ལག་ལེན་དམར་ཁྲིད་མཛད་པའི་དཔོན་ཚང་ཡེ་
ཤེས་དང་སྔགས་གྲྭ་ཨེམ་ཆི་དང་ལག་ལེན་ཕྱོགས་རེ་བསླབ་པའི་སློབ་དཔོན་ནི་སྨྲོས་ཀྱིས་མི་་་
ལོང་ཞིང་རྒྱ་ནག་གི་སྨན་བཅོས་དང་གཙུག་ལག་འབྱུང་བའི་ས་དཔྱད་ཀྱི་སྐོར་རྣམས་ནི་འཇང་
ཇར་སྒོ་ལེགས་མཛད་སོགས་ལས་སོ། །བོད་རྗེ་སྲོང་བཙན་སྒམ་པོ་སོགས་ཀྱི་སྐབས་སུའང་ཇི་
བཞིན་མ་གྱུར་མོད། རྗེ་འདིའི་ཐུགས་རྗེས་བོད་ཡུལ་འདིར་དར་བར་མཛད་པའི་རྒྱ་རྩིས་གསར་
འགྱུར་སྟོན་པའི་སློབ་དཔོན་ནི་ཇར་སྒོ་ལྷ་དབང་དང་མཁས་པ་ཡན་ཝན་ལིང་། སྒྲ་པཱ་ཅྀ་པ་
དང་དབྱངས་ཅན་མ་སོགས་སྒྲ་རིག་རྒྱ་མཚོའི་དོགས་གནས་ཀུན་སྟོན་པའི་སློབ་དཔོན་ནི་རྒྱ་་་་
གར་ཉི་འོག་གི་པཎྜི་ཏ་བིཌྰུ་པ་ཏི་སྟེ་ཁྱབ་འཇུག་བདག་པོ། མངོན་བརྗོད་ཀྱི་བསྟན་བཅོས་ཆེན་
ཏ་པྲ་དྷུསྣ་སྟེ་རབ་སྟོབས། གཞན་ཡང་དབྱངས་འཆར་སྐོར་དང་སྨན་ངོ་འཛིན་པ་དང་སྨན་
པོ་ཨ་མཱ་ར་ཀོ་ཥའི་དཀའ་གནས་ཀུན་བཀྲོལ་བའི་སློབ་དཔོན་ནི་བཤད་མ་ཐག་པ་དེ་དང་པཎྜི་་
སྦྱོར་ཕྲན་བུ་དང་མངོན་བརྗོད་སོགས་ཀྱི་དོགས་གནས་རེ་དང་མནྟྲ་དམ་དུ་མ་དྲིས་པའི་པྲ་ཛཱ་་་
ནནྡ་སོགས་རྒྱ་གར་གྱི་ཀུན་ཏུ་རྒྱུ་མང་པོ་ཡོད་མོད་བྲིར་མ་ལོངས་སོ། །གཞན་ཡང་རིག་འཛིན་
སྟག་ཤམ་པའི་རྒྱལ་ཚབ་ཏུ་དབུགས་དབྱུང་བའི་འཕེལ་ཚ་བླ་མ་བསམ་གཏན་བསྟན་འཛིན་གྱི་་
རིགས་དབོན་གསང་སྔགས་བསྟན་འཛིན། རིག་འཛིན་ཀློང་གསལ་བའི་གཏེར་སྲས་བསྟན་
འཕེལ༑ ཇོ་ནང་པ་ཀུན་དགའ་ལགས་སོགས་རྣམས་དང་། རྗེ་བློ་བཟང་སྐལ་བཟང་རྒྱ་མཚོའི་
དྲུང་ནས། རྗེ་ལྔ་པ་ཆེན་པོའི་ལམ་རིམ་འཇམ་དཔལ་ཞལ་ལུང་གི་ཟབ་ཁྲིད་ནོད་པ་དང་།
718
སཋ - --

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
སི་ཏུའི་རང་རྣམ།
གཞན་ཡང་ངོར་མཁན་ཆེན་དཔལ་ལྡན་ཆོས་སྐྱོང་། ཀླུ་སྡིངས་པ་མི་འགྱུར་རྒྱལ་མཚན། འབྲུག་
ཡོངས་འཛིན་རིན་པོ་ཆེ། ཁམས་སྤྲུལ་ཆོས་ཀྱི་ཉི་མ། བླ་མ་པདྨ་ནོར་བུ། ཡར་ལུང་དུས་འཁོར་
ཞབས་དྲུང་། དངུལ་མདའི་བླ་མ་རྒྱ་མཚོ། ཤེལ་བྲག་བླ་མ་ཨོ་རྒྱན་བསྟན་འཛིན། ལུ་གུ་ར་བའི་
རྟོགས་ལྡན་ཀརྨ་རིག་འཛིན། གྲུ་གུ་པ་བསོད་ནམས་སྙིང་པོ་སོགས་སོ། །
སློབ་མའི་ཚོགས་རྣམས་ནི། ཟབ་རྒྱས་ཀྱི་ཆོས་དང་གདམས་པ་མ་ལུས་པ་ལྷག་མ་མེད་པར་
བུམ་པ་གང་བྱོའི་ཚུལ་གྱིས་གནང་ཞིང་སྙིང་པོ་དོན་གྱི་བསྟན་པ་གཏད་དེ། རྒྱལ་ཚབ་ཏུ་མངའ་
གསོལ་བའི་སློབ་མའི་གཙོ་བོ་དང་རབ་དང་ཕུལ་དུ་གྱུར་པའི་དཔལ་ཀརྨ་པ་ཆེན་པོ་བཅུ་་
གསུམ་པ་བདུད་འདུལ་རྡོ་རྗེ་དང་ཞྭ་དམར་བཅུ་པ་ཆོས་གྲུབ་རྒྱ་མཚོ་སྟེ། རྒྱལ་ཚབ་ཀྱི་སྐྱེས་བུ་
དམ་པ་ཟུང་དང་། མདོ་སྔགས་ཀྱི་ཆོས་ཚུལ་རྒྱ་མཚོ་ཕན་ཚུན་དུ་གསན་གསོལ་མཛད་པའི་བླ་
སློབ་གཉིས་ཀར་གྱུར་པའི་ཀཿཐོག་པ་རིག་འཛིན་ཆེན་པོ་ཚེ་དབང་ནོར་བུ་དང་རྗེ་དཔའ་བོ་་་་་
སྤྲུལ་པའི་སྐུ་གཙུག་ལག་དགའ་བའི་དབང་པོ། འབྲི་ཁུང་ཞབས་དྲུང་རིན་པོ་ཆེ་དོན་གྲུབ་ཆོས་
ཀྱི་རྒྱལ་པོ། འབྲུག་པ་ཐམས་ཅད་མཁྱེན་པའི་སྤྲུལ་པའི་སྐུ་བཀའ་བརྒྱུད་ཕྲིན་ལས་ཤིང་རྟ། ཟུར་
མང་ཆེ་ཚང་སྤྲུལ་པའི་སྐུ་གསུང་རབ་རྒྱ་མཚོ། དྲུང་པ་སྤྲུལ་སྐུ་བསྟན་པ་རྣམ་རྒྱལ། གར་དབང་
སྤྲུལ་སྐུ་ཆོས་སྐྱོང་རྣམ་རྒྱལ་སྟེ་འཕགས་ཆེན་སྤྲུལ་པའི་སྐུ་བདུན་དང་། ཕྱི་ནང་རིག་པའི་གནས་
མཐའ་དག་ལ་གསན་བསམ་མཐར་ཕྱིན་པར་མཛད་ཅིང་ཕ་རྗེས་བུས་སྙེགས་ཀྱི་མཁས་གྲུབ་་་་་
ཆེན་པོ་འབྲུག་ཡོངས་འཛིན་སྤྲུལ་པའི་སྐུ་ཀརྨ་ཐུབ་བསྟན་ངག་དབང་། ཁམས་སྤྲུལ་རིན་པོ་ཆེ་
ཆོས་ཀྱི་ཉི་མ། གཅུང་ཚབ་ཚ་སྤྲུལ་སྐུ་ངེས་ལེགས་བསྟན་འཛིན་ཏེ་ཐུགས་སྲས་དམ་པ་གསུམ་
དང་༑ འབྲི་ཁུང་ཞབས་དྲུང་དཀོན་མཆོག་ཕྲིན་ལས་འགྲོ་འདུལ། དོན་གྲུབ་ཆོས་ཀྱི་རྒྱལ་པོའི་
སྤྲུལ་པའི་སྐུ། གོ་ཤྲཱི་སྤྲུལ་པའི་སྐུ་ཆོས་དཔལ་བཟང་པོ། ཏྲེ་ཧོ་སྤྲུལ་སྐུ་ཆོས་ཀྱི་དབང་པོ། འོན་རྒྱལ་
སྲས་སྤྲུལ་པའི་སྐུ། རྗེ་བཙུན་ཆོས་མགོན་སྤྲུལ་པའི་སྐུ་གོང་འོག་གཉིས། ཞབས་དྲུང་རྡོ་རྗེ་ཕག་
མོའི་སྤྲུལ་པའི་སྐུ་སྟེ། བོད་ཡུལ་གྱི་སྤྲུལ་སྐུ་ཆེན་པོ་བརྒྱད་དང་། གཏེར་སྟོན་ཆེན་པོ་ཀློང་གསལ་
སྙིང་པོའི་སྤྲུལ་པའི་སྐུ་རྗེ་དབོན་ནོར་བུ་བསམ་འཕེལ། ཀོང་པོ་བམ་སྟེང་སྤྲུལ་སྐུ། བསམ་འཕེལ་
སྤྲུལ་སྐུ་དབང་གི་རྡོ་རྗེ། སྒྲུབ་དཀར་སྤྲུལ་སྐུ་དོན་གྲུབ་ཆོས་རྒྱལ། པྲམ་དྲུང་སྤྲུལ་ཀུན་བཟང་
719
------

རྗེ་ཉིད་ཀྱི་ཡོངས་འཛིན་དང་གསུང་ལས་སྐྱེས་པའི་བུ་སློབ།
དབང་ཕྱུག་བདེ་ཆེན། ཟུར་རི་དབུ་མཛད་ཀརྨ་བསམ་གཏན། ལྷ་ཐོག་རྗེ་དྲུང་ཀརྨ་འགྱུར་མེད།
དགེ་རྒྱལ་རྗེ་དྲུང་ཀརྨ་ཤེས་རབ་གྲགས་པ། རྫི་འགགས་ནང་སོ་ཆོས་ཀྱི་སེངྒེ། འོ་ཏོ་ནང་སོ་
དབང་ཕྱུག་རྒྱལ་མཚན་སོགས་ཞབས་པད་དུ་ཡུན་དུ་གནས་པའི་སློབ་མ་རྣམས་དང་། གཏེར་
དབོན་ཨོ་རྒྱན་ལྷུན་གྲུབ། གཏེར་སྲས་ཆོས་སྐྱོང་དཔལ་ལྡན། རྒྱལ་སྲས་བསྟན་འཕེལ། དཔའ་བོ་
རྟ་མགྲིན་མགོན་པོ་སྟེ་སྔགས་ཀྱི་རྡོ་རྗེ་འཛིན་པ་བཞི་དང་། བརྡ་སྤྲོད་རིག་པ་གཙོ་བོར་གྱུར་པའི།
རིག་པའི་གནས་ཀུན་ལ་ཐེ་ཚོམ་གྱི་འཆིང་བ་བཅད་པའི་མ་ཧཱ་པཎྜི་ཏ་ཞབས་དྲུང་མདོ་མཁར་་་་
ནས་དང་། སྒོ་མང་པཎ་ཆེན་འཇམ་དབྱངས་བཞད་པའི་རྡོ་རྗེའི་ཡོངས་འཛིན་དུ་བཞེས་པ་
。。
མཁར་ནང་དབོན་པོ་ཀུན་དགའ་སངས་རྒྱས་དང༌། གཞུང་ས་མཆོད་ཡོན་དང་ཆབ་མདོ་ཞི་བ་
ལྷའི་སྐུ་ཞབས་ཀྱི་སློབ་དཔོན་དུ་བསྐུར་བའི་སྒྲ་རམས་པ་སངས་རྒྱས་མཆོག་གྲུབ། ལ་དྭགས་
རྒྱལ་སྲས་དང་རི་བོ་ཆེའི་ཆོས་རྗེ། དྲུང་པ་སྤྲུལ་པའི་སྐུ་སོགས་ཀྱིས་ཡོངས་འཛིན་དུ་བཞེས་པའི་
པུཉྫི་ར་པ་ཚེ་དབང་དཔལ་འབར་དང་། རི་བོ་ཆེའི་ཞབས་དྲུང་སོགས་ཀྱི་སློབ་དཔོན་དུ་གྱུར་པ་
རྗེ་སྟོད་ལྷ་བཟོ་ཚེ་དབང་གྲགས་པ་སྟེ། ལྔ་རིག་སྨྲ་བའི་དབང་པོ་མཁས་པ་ཆེན་པོ་ལྔ་དང་། ཚེ་ཧཱུྃ་
ཀརྨ་བསྟན་འཕེལ། ཀརྨ་འཆི་མེད། སཱཙྪ་བླ་མ་ཆོས་གྲགས། བེ་རི་ཆོས་གྲགས། གནས་མདོ་ཨོ་
རྒྱན་མཐར་ཕྱིན། སྤྲུལ་སྐུ་སོགས་བསྟན་པ་ལ་བྱ་བ་བྱས་པའི་སློབ་མ་རྣམས་དང་། སྒ་སྟོད་སྒྲུབ་
ཆེན་དམ་ཚིག་སྤྲུལ་པའི་སྐུ། ཙཱ་རི་སྒྲུབ་ཆེན་དོན་ལྡན། འཇང་སྒྲུབ་ཆེན་བསྟན་འཕེལ། ཏྲེ་ཧོ་
སྒྲུབ་ཆེན་ཆོས་དབང་། ལྷ་ཐོག་སྒྲུབ་ཆེན་དཔལ་གྲུབ། སྒྲུབ་ཆེན་དགའ་སྐྱིད་སོགས་རྟོགས་པ་
དོན་གྱི་ཡེ་ཤེས་ཐོབ་པའི་རྟོགས་ལྡན་གྱི་སློབ་མ་རྣམས་དང༌། འཛི་སྒར་བསོད་ནམས་རྒྱ་མཚོའི་
སྤྲུལ་པའི་སྐུ། གྲུ་གུ་བསོད་སྙིང་སྤྲུལ་པའི་སྐུ། རྫ་བསྟན་འཕེལ་སྤྲུལ་པའི་སྐུ། ཆོས་ལུ་སྤྲུལ་སྐུ་
སོགས་མདོ་ཁམས་ཕྱོགས་ཀྱི་འབྲུག་ལུགས་ཀྱི་བླ་མ་རྣམས་དང་། ཁྲ་ལེབ་སྤྲུལ་སྐུ། མཉན་པ་སྤྲུལ་
སྐུ༑ཚེ་ངྷུ་སྤྲུལ་སྐུ། འཇམ་དབྱངས་དམ་ཚིག་སྤྲུལ་སྐུ། ཁྲི་འདུ་རྣམ་དག་ཁུ་དབོན། ཚབ་ཚ་སྤྲུལ་སྐུ།
མི་འགྱུར་རྡོ་རྗེའི་སྤྲུལ་སྐུ། ཟུར་མང་དགོན་ཕན་ཚུན་གྱི་སྤྲུལ་སྐུ་མཁན་སློབ་རྣམས་དང་། གནས་
མདོ་ཀརྨ་ཆགས་མེད་སློབ་མར་བཅས་པ་རྣམས་ཀྱི་སྤྲུལ་སྐུ་སྔ་ཕྱི་རྣམས་དང་། འཇའ་མོ་སྤྲུལ་སྐུ་
སྔ་ཕྱི། ཁམས་སྨྱོན་སྤྲུལ་སྐུ་སྔ་ཕྱི་སོགས་མདོ་ཁམས་ཕྱོགས་ཀྱི་ཀར་ལུགས་ཀྱི་བླ་མ་རྣམས་དང་།
wwwwww...
---------
720

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
སི་ཏུའི་རང་རྣམ།
འཕེལ་ཚ་བླ་མ་ཁུ་དབོན། མཚོ་ཁ་སྤྲུལ་སྐུ་མཁན་སློབ། བླ་མ་གསུང་རབ་སོགས་བཞག་ལྕགས་
ཕྱོགས་ཀྱི་ཀར་རྙིང་གི་བླ་མ་རྣམས་དང་། གནས་སྒོ་སྤྲུལ་སྐུ་བླ་དབོན། གནས་སྒོ་ཆོས་རྗེ་སོགས་
འཇང་ཕྱོགས་ཀྱི་བླ་མ་སློབ་དཔོན་རྣམས་དང་། ཀཿཐོག་སྤྲུལ་སྐུ་ཞིང་སྐྱོང་མགོན་པོ། དཔལ་
ཡུལ་བླ་མ་པདྨ་ནོར་བུ་དང་ཀརྨ་བཀྲ་ཤིས་སོགས་ཀཿདཔལ་གྱི་བླ་མ་སློབ་དཔོན་རྣམས་དང་།
གསོ་བ་རིག་པའི་རྒྱུད་བཤད་དང་ལག་ལེན་མན་ངག་གི་རྒྱུད་འཛིན་པའི་སློབ་མ་རྣམས་ནི།
དཔོན་སློབ་ཞི་བ་ལྷའི་སྐུ་ཞབས། ཆབ་མདོ་ཨེམ་ཆི་འགྱུར་མེད་དང་ཐེག་མཆོག རྗེ་དབོན་ཀརྨ་
བསམ་གཏན། ཚེ་ཏྠུཾ་དོན་ལྡན། སྨར་ཁམས་པ་ཚུལ་ཁྲིམས། དྲུང་ཡིག་གུ་རུ་འཕེལ། འཚོ་བྱེད་
པདྨ་དབང་། བཀྲ་ཤིས་འབུམ། ཚེ་འབུམ་སོགས་གསོ་རིག་གི་སློབ་མ་ཡང་མཁས་ལ་གྲངས་མང་
བ་རྣམས་དང་། སྤྲུལ་སྐུ་བ་ཕྲིན་ལས་རབ་འཕེལ། ཀརྨ་བཀྲ་ཤིས། གཤིས་པ་ཚེ་བརྟན་སོགས།
བཟོ་རིག་བྲིས་འབུར་གྱི་སློབ་མ་ཡང་སྨན་མཁྱེན་རྣམས་དང་ཁྱད་པར་མེད་པ་དུ་མ། རྒྱ་གར་
འཕགས་ཡུལ་གྱི་ཡི་གེ་ལཉྩ་དང་། ཝ་རྟུལ། ན་ག་ར་ཡིག་སོགས་རྒྱ་བལ་གྱི་ཡི་གེའི་བྱེ་བྲག ཛམ་
གླིང་སྒར་བྲིས་ཀྱིས་གཙོས་པའི་བོད་ཡིག་བཅས་ཀྱི་སློབ་མ་སྤོ་བོ་སེངྒེ་སོགས་དྲུང་ཡིག་རྣམས་་་་
དང་ལྕགས་རི་ཁྲ་མོ་སོགས་བོད་ཡིག་དབུ་ཅན་གྱི་སློབ་མ་དབུ་བྲིས་པ་བུ་ལུགས་ལ་སོགས་པ་་་་་
མང་ངོ་། །གཞན་ཡང་བལ་པོ་པཎྜི་ཏ་རཏྣ་མུ་ནི་དང་། སེདྷ་ཤྭ་ར། ཡུ་ནན་གྱི་རྒྱ་དཔོན་ཀྭན་ཐའི་
ཡེ་ཡ་དང་། མཱ་ཏཱ་ཞིང་དང་། དེའི་སྲས་དུར་ཁིང་ཨཱ། ཙིའུ་ཏཱ་ཞིང་། ཧོ་ཙོང་ཡེས་སོགས་མཐའ་
བཞིའི་སྐྱེ་བོ་རྣམས་སོ། །
|:
༈ འདིར་སྨྲས་པ། ༡ འཕགས་ཆེན་རྣམས་ཀྱི་གསང་བ་གང་ཡིན་པ། །དག་པའི་སྣང་བ་
འབའ་ཞིག་ལས་གཞན་ཅི། །དེ་དག་ཚུལ་མཐོང་ལས་སྣང་ལ་ཤར་བ། །ཆུ་ཟླ་བཞིན་དུ་དག་པའི་
བློ་མཚོར་ཏེ། །༢ དེ་ཀུན་སྐྱེ་བོས་བསམ་དང་གང་བརྗོད་པ། །སྐྱེ་འཆི་འཕོ་འགྱུར་བྱ་བྱེད་རང་
བཞིན་ཅན། །སོ་སྐྱེ་གཟུང་འཛིན་ཅན་བཞིན་འདིར་བརྗོད་པ། །སྒྲོ་བསྐུར་སྤངས་པའི་རྟོགས་
བརྗོད་མཚན་ཉིད་ཡིན། །༣ གཞུང་ལུགས་ཀུན་ལ་སྦྱངས་དང་མཁས་པ་དང་། །བསླབ་བྱ་ཀུན་
ལ་གནས་ཤིང་འདྲིས་པས་བཙུན། །རིམ་གཉིས་གནས་ཀྱི་ཡེ་ཤེས་ཆེར་བརྙེས་པ། །དམ་པ་མཆོག་
721

མཇུག་སྨོན།
འདིའི་རྣམ་ཐར་མདོ་རུ་ཟུངས། །༤ རགས་པ་ཤེས་བྱའི་གནས་ཀུན་ལ་རྨོངས་ཤིང་། །ཕྲ་བ་ལྐོག་
འགྱུར་གནས་ཀུན་ཤེས་པའི་ཟོལ། །འགལ་འདུའི་མཛད་པ་གཏན་ནས་མི་མངའ་བས། །དེ་ལྟའི་
རྣམ་ཐར་འབྱུང་བའི་གོ་སྐབས་ཅི། །༥ གཞུང་བཟང་མང་པོ་ཀློག་དང་འཆད་པ་དང༌། །གཞུང་
ལུགས་གསར་བསྒྱུར་བསྒྱུར་ཟིན་འཆོས་པ་སོགས། །མཁས་པའི་བྱ་བས་རྒྱལ་བསྟན་གསལ་བྱེད་
པས༑།བསྟན་པའི་ཉིན་བྱེད་གྲགས་པ་དོན་དང་ལྡན། །
དེ་ལྟར་འཇམ་མགོན་བསྟན་པའི་ཉིན་བྱེད་ཀྱི་ཕྱི་ཡི་རྣམ་པར་ཐར་པ་འདི་ཡང་། དམར་ནག་ཅོད་པན་
འཆང་བ་ཟུང་དང་། དཔལ་རིག་པ་འཛིན་པ་ཆེན་པོ་ཚེ་དབང་ནོར་བུ། རྗེ་དཔའ་བོ་རིན་པོ་ཆེ་གཙུག་ལག་
དགའ་བའི་དབང་པོ་རྣམས་ཀྱིས་བཀས་བསྐུལ་ཏེ། དགུང་ལོ་ཉེར་ལྔ་ངོ་མཐོང་ཙམ་ཡན་གྱི་ཐུན་མོང་གི་རྣམ་
ཐར༑ རྗེ་ཉིད་ནས་ལྗགས་བརྩམས་གནང་འདུག་ཅིང་། དེ་འཕྲོས་རབ་ཉིའི་ཤིང་འབྲུག་ནས་ཤིང་སྟག་བར།
ཕྱག་ལིར་ཐོ་བཀོད་མཚོན་པ་ཙམ་རེ་ལས་མི་འདུག་གཤིས། ཁོ་བོས་དེ་ཐད་རྣམས་ལ་བཀའ་འདྲི་ཞིབ་པར་ཞུས་
ཏེ་ཟིན་རིས་སུ་བཀོད་པ་དང་། དེ་ནས་བཟུང་རབ་བྱུང་བཅུ་གསུམ་པའི་ཤིང་རྟ་ཟླ་བ་གཉིས་པའི་ཚེས་ཉེར་
གསུམ་ཡན་ཆད་ཕྱག་ཐོའི་ཚེས་ཁོང་སོ་སོར་བསྙེལ་ཐོ་ཅུང་ཟད་རེ་གནང་འདུག་པ་རྣམས་བྱིན་རླབས་ཀྱི་ཚན་་་
ཀ་མཆོག་དང་ལྡན་ཕྱིར་ཅི་ལྟ་བ་དེ་བཞིན་ངོས་བཤུས་ལས་བཅོས་བསྒྱུར་དང་ཚིག་ཚོགས་མང་པོའི་སྤྲོས་པའི་་་
ལམ་དུ་ཡང་འདྲེན་པར་མ་བྱས་པ་དང་། ཉིད་ཀྱི་ལྗགས་བརྩམས་སྐུ་ཚེ་སྟོད་ཀྱི་རྣམ་ཐར་དང་ཚིག་སྣ་རིང་ཐུང་
、/
མཉམ་ཞིང་ཚིག་སྦྱོར་འགྲིགས་པའི་ཆེད་དུ་རྗེ་ཉིད་ཀྱི་རང་མཛད་ལྟར་བྱས་ཤིང༌། སྐབས་དེ་དང་དེར་གསང་
བར་འོས་པ་འགའ་རེ་ཉམས་མཚར་ལྟ་བུས་ལེགས་སྦྱར་གྱི་སྐད་དུ་གནང་འདུག་པ་ཁ་ཤས་ཀྱང་བོད་སྐད་དུ་་་་
བསྒྱུར་ནས་བཀོད་པ་འདི་ནི། རྗེ་དེ་ཉིད་ཀྱི་བཀའ་འབངས་ཀྱི་ཐ་ཤལ་པ་ཀརྨ་ཚེ་དབང་ཀུན་ཁྱབ་ངེས་དོན་
བསྟན་འཕེལ་ཞེས་བྱ་བས་ཕུར་བུ་བར་མའི་འགྲོས་མཚམས་ལ་སྔོན་གྱི་དྲང་སྲོང་རྣམས་ཀྱིས་བཏགས་པའི་་་་་་
རབ་བྱུང་ལ་སོགས་པ་ལས་རྒྱལ་བ་ཞེས་པ། རྒྱ་ནག་ཆེན་པོར་ཤིང་ཕོ་རྟའི་ལོ། ཆུ་སྟོད་ཅན་གྱི་ཚེས་བཅུ་བཞི།
རེས་གཟའ་པ་སངས་དང་རྒྱུ་སྐར་ཆུ་སྟོད་སྟེ་འཕེལ་བའི་སྦྱོར་བ། རྒྱ་རྩིས་མ་འཁྲུལ་པའི་མེ་སྤྲེལ་གྱི་ཉི་མར། ཤར་
དཔལ་སྤུངས་ཐུབ་བསྟན་ཆོས་འཁོར་གླིང་ཞེས་མཁས་མང་རྒྱ་མཚོའི་བསྟི་གནས་བྱམས་མགོན་ཆོས་ཀྱི་འབྱུང་་
གནས་ཀྱི་སེངྒེའི་ཁྲི་དྲུང་གཟིམ་སྦུག་ཡིད་དགའ་ཆོས་འཛིན་དུ་རྫོགས་པར་སྦྱར་བའི་དགེ་བས་
མཐའ་ཡས་པའི་སེམས་ཅན་ཐམས་ཅད་རྣམ་མཁྱེན་སངས་རྒྱས་ཀྱི་གོ་འཕང་རིན་པོ་ཆེ་མྱུར་དུ་ཐོབ་པར་གྱུར་་་
ཅིག སརྦ་མངྒ་ལཾ། ཛ་ཡནྟུ། ཤུབྷཾ། དགེ་ལེགས་འཕེལ། སླར་གུ་ཎས་ཞུས་དག ཤུ་བྷཾ།། །།
1:
722